Дворец на културата и спорта - Варна

ММФ ПРЕМИЕРА "Красавицата и звяра"
2022-08-12 21:00 - 23:00 (Europe/Helsinki) | Летен Театър – Варна, Морска градина, Варна, Bulgaria
Премиера „КРАСАВИЦАТА И ЗВЯРА“
Концерт в костюми/ Staged concert

Музика- Алън Менкен , текст – Хауърд Ашман, Тим Райс, либрето – Линда Уулвъртън
Режисьор- Петко Бонев
Диригент- Страцимир Павлов
Сценично движение и пластики – Анна Пампулова
Сценичен дизайн и костюми – Ася Стоименова
Сценични бойни техники – Николай Градинар Дериволков
3D mapping – Лора Руневска – elektrick me
Превод – Лилия Бонева
Озвучаване – Александър Георгиев

Солисти, оркестър и балет на Държавна опера Варна

Мюзикълът, основан на френска класическа приказка и адаптиран от едноименния анимационен филм на Уолт Дисни, носител на Оскар 1991 и оценен на Бродуей като един от най-добрите мюзикъли, ще очарова и потопи публиката в Летния театър в света на приказките.
„Магичната история за Красавицата и Звяра, позната от столетия, днес ще бъде разказана най-достъпно с методите на музикалния театър от артисти-чародейци. Докосването до този шедьовър взривява сетивата на изпълнители и публика с професионализъм, красота и любов!
„VINCIT QUI SE VINCIT“ – „Побеждава този, който победи себе си“
Петко Бонев, режисьор

ОБИЧ И ПЕСЕН
2022-08-10 20:30 - 22:30 | Летен Театър – Варна, Морска градина, Варна, Bulgaria
„ОБИЧ И ПЕСЕН“
Шест обичани български певици обединяват сили в името на публиката и песента.
Йорданка Христова, Тони Димитрова, Силвия Кацарова, Роси Кирилова, Нелина и Теди Кацарова тръгват на национално турне „ОБИЧ И ПЕСЕН“ , което ще премине през няколко български града.
Елате и си подарете незабравими мигове и златни хитове, с много звук, светлина и емоции и след двегодишна пауза.
Очакваме ви!

НЕПОПРАВИМО
2022-08-09 20:30 - 22:30 | Летен Театър – Варна, Морска градина, Варна, Bulgaria
НЕПОПРАВИМО
Комедия от Щефан Фьогел
Режисьор: Веселин Петров
Участват: Албена Павлова, Емил Марков, Таня Йоргова, Августин Демерджиев
Насладете се на една история за две приятелски семейства, които са на път да разберат има ли цена любовта, и каква е тя. Възможно ли е отговорът на този въпрос да ги превърне от големи приятели с малки тайни, в малки приятели с големи тайни?
Бихте ли пожертвали част от себе си в името на любовта? Буквално! Един мъж на прага на най-големия успех в кариерата си и една жена, която е същата кръвна група като него. Буквално!
Щефан Фьогел е един от най-поставяните съвременни драматурзи в Европа. Самият той споделя: „Аз мисля, че всяка тема, към която човек се отнася сериозно, е много подходяща за това. Комедията като жанр позволява да бъдат преодолени всички табута.“

Опера, Джаз и Танго
2022-08-08 21:00 - 23:00 | Летен Театър – Варна, Морска градина, Варна, Bulgaria
Концерт Опера, джаз и танго
Диригент – Страцимир Павлов
Солист – Фабрицио Моката (пиано)
С участието на Илина Михайлова (сопран) и Рейналдо Дроз (тенор)
Оркестър на Държавна опера Варна

Популярният и високо ценен пианист и композитор Фабрицио Моката варненската публика познава от изключително успешния Recital CanTANGO, в партньорство със световноизвестния тенор Фабио Армилиато през 2019 г. След няколко гастрола в морската ни столица, той ще представи свои авторски композиции и аранжименти, както и популярни евъргрийни на Астор Пиацола. Ще се насладим на вокалното майсторство на великолепното сопрано Илина Михайлова, която самият Хосе Карерас лично избра за концерта му в София. На сцената ще й партнира тенорът Рейналдо Дроз, роден във Венецуела, учил в Каракас, в Модена,Италия и в София при оперната прима Райна Кабаиванска. Варненската публика го познава от участието му в „Риголето“ през април т. г.

Strauss Gala with Vienna Schonbrunn Orchestra
2022-08-07 20:30 - 22:30 | Летен Театър – Варна, Морска градина, Варна, Bulgaria

ЕРНАНИ
2022-08-06 21:00 - 23:30 | Летен Театър – Варна, Морска градина, Варна, Bulgaria
Премиера „ЕРНАНИ»
Опера от Джузепе Верди
Диригент Григор Паликаров
Постановка Кузман Попов
Режисьор Деян Прошев
Сценография Денис Иванов Художници костюми Мария Трендафилова, Лора Маринова, Денис Иванов Диригент на хора Цветан Крумов

В ролите:
ЕРНАНИ – Иван Момиров
ЕЛВИРА – Сузана Бранкини
ГОМЕС ДА СИЛВА – Деян Вачков
ДОН КАРЛОС – Пламен Димитров
ДОН РИКАРДО – Пламен Райков
ЯГО – Петър Петров
ДЖОВАНА – Галина Великова
Солисти, оркестър, хор и балет на Държавна опера Варна
„Ернани“ е операта, която носи дълбокия отпечатък на творческата природа на Верди. Той е романтик по душа: страстен, меланхоличен, затворен, потаен, самотен, недоволен от себе си и от всички поради неудовлетвореното желание за добро. Верди пише тази опера, когато е вече на върха на кариерата и славата си. Поръчана му е ит граф Карло Мочениго за да отбележи края на карнавала във Венеция през 1844 г.

Сузана Бранкини е спинтов лиричен сопран с впечатляваща сила и гъвкавост на гласа и запомнящо се сценично присъствие. Родена в Рим от италиански баща и майка от Карибите, тя усъвършенства вокалната си техника при световната оперна прима Райна Кабаиванска. Варненската публика ще има удоволствието за втори път да се срещне с магнетичното сопрано, след триумфалното й превъплъщение в образа на Леонора в „Трубадур“ през юли 2021 г.
Варненският тенор със световна слава Иван Момиров ще представи своя прочит на испанския благородник Ернани. В останалите роли ще чуем блестящите солисти на Варненската опера Деян Вачков, Пламен Димитров и др.

МЕГАКОНЦЕРТ НА СИГНАЛ
2022-08-04 21:00 - 22:30 | Летен Театър – Варна, Морска градина, Варна, Bulgaria
Най-голямата ни рок легенда празнува своята 70-годишнина в Морската столица!
Концерт на Сигнал на 4 Август от 21:00ч, в Летен театър – Варна

МФФ "Варненско лято"
2022-08-01 20:00 - 2022-08-03 23:00 | Летен Театър – Варна, Морска градина, Варна, Bulgaria
Подробна информация за гостуващите групи, ред на изпълнения и съпътстващи програми към фестивала ще бъдат обявени скоро.
Екипа на Международен фолклорен фестивал „Варненско лято“

Стефан Вълдобрев и Обичайните заподозрени
2022-07-31 20:00 - 22:00 | Летен Театър – Варна, Морска градина, Варна, Bulgaria
Концерт на:
СТЕФАН ВЪЛДОБРЕВ И ОБИЧАЙНИТЕ ЗАПОДОЗРЕНИ
ЛЕТЕН ТЕАТЪР – ВАРНА
31 юли 2022 г., петък
Отваряне: 19:00 / Начало: 20:00

Стефан Вълдобрев и музикантите от „Обичайните заподозрени“ в състав: рок-легендата Иван Лечев, джаз/етно/рок виртуоза Стоян Янкулов, Веселин Веселинов – Еко и китаристът Мирослав Иванов обещават много лятно настроение на варненска сцена.

Стандартни
– 20 лв. за първите 100 билета
– 25 лв. за регулярни билети
– 30 лв. на самата дата и на място – 31 юли
Първи 10 реда в централен сектор
– 25 лв. за първите 100 билета
– 30 лв. за регулярни билети
– 35 лв. на самата дата и на място – 31 юли
Каси:
ВАРНА – OMV, Orange Center, Български пощи, Бохемия, Orange.bg и др.
СОФИЯ – щанд EVENTIM – ул. „6-ти септември“, Office 1 Superstore, OMV, Orange Center, Orange.bg, Usit Colours, Билетен център НДК, Български пощи, Строежа, Вастелс България, Каса Арена Армеец, Технополис, Duende Travel София, книжарница „Бард“, книжарница „На спирката“ и др.
Както и онлайн през сайта на компанията.
Броят на билетите е силно ограничен – препоръчва се предварителното им закупуване!

***
Подгряващи: Kerana & kosmonavtite
***
С медийната подкрепа на BG Radio.
***
ДОПЪЛНИТЕЛНИ УКАЗАНИЯ ЗА ПРОВЕЖДАНЕ НА СЪБИТИЕТО

I. ПРОТИВОЕПИДЕМИЧНИ МЕРКИ
Влизайки на територията на провежданото настоящо събитие всеки един посетител декларира, че:
*ЩЕ СПАЗВА СЪВЕСТНО И ОТГОВОРНО ВСИЧКИ ПРОТИВОЕПИДЕМИЧНИ МЕРКИ
* ДОКОЛКОТО Е ЗАПОЗНАТ, НЕ Е ВИРУСОНОСИТЕЛ
*Е НАЯСНО, ЧЕ ПОСЕЩАВА ПУБЛИЧНА СРЕДА ВЪВ ВСЕ ОЩЕ ЕПИДЕМИЧНА ОБСТАНОВКА
===
II. НАСТАНЯВАНЕ И ПРОДАЖБА НА БИЛЕТИ ПРИ СПАЗВАНЕ НА ПРОТИВОЕПИДЕМИЧНИ МЕРКИ:
При настоящите условия за спазване на противоепидемични мерки на територията на България, зададени чрез заповед на Министъра на здравеопазването, настоящото събитие се провежда при спазване на 50% от капацитета на съответната локация-домакин. За тази цел събитието ще се проведе в режим на само седящи места при отстояние на една празна седалка между двама души – тоест към момента билети ще се продават през седалка.
При промяна на противоепидемичните мерки – отново чрез друга заповед на Министъра на здравеопазването, организаторите си запазват правото за пускане на допълнителни места и/или преконфигурация на настоящата схема на настаняване.
===
III. ИНФОРМАЦИЯ ЗА БИЛЕТИ И ДОСТЪП НА ДЕЦА
Пазете добре своя билет, който е нужно да представите на оторизирания персонал на входовете. Изгубен, неизползван или повреден билет не се възстановява. Посетителите на събитието трябва да притежават редовен билет, акредитация (комплект бадж + специална лента за ръка) или покана! Не се допускат многократни влизания и излизания с един и същи билет, а излизането от мястото на провеждане на събитието в определения ден може да бъде само еднократно и окончателно.
*Деца до 7 години, включително, влизат безплатно, придружавани от родител или нотариално упълномощено от родител лице, като за безплатно влязлото/те дете/деца не се полага седящо място.

===
===
ЛИЦА ПОД 18 ГОДИНИ:
Влизането в залата на лица под 18 години става задължително с придружител!
Пълнолетен придружител е всеки родител, настойник или трето лице, полагащо грижи за непълнолетното лице, притежаващ редовен билет! Всеки придружител на малолетни или непълнолетни лица под 18 годишна възраст, трябва да носи попълнена и подписана в два екземпляра декларация, която може да изтегли от тук: https://www.nikor-security.com/bg/deklaracia_pridrujitel.pdf или да получи на място. Предварителното попълване на декларации е препоръчително и ще ви спести време! Единият екземпляр се оставя на охраната при влизане, а вторият остава в придружителя, в случай че бъде поискана за повторна проверка.
На концерта няма да бъдат допускани малолетни и непълнолетни лица под 18 годишна възраст без придружител! Няма да се предлага алкохол на лица под 18 години.
Мерките са съобразени със законодателните разпоредби в България.

ОСОБЕНОСТИ НА РУСКАТА ЛЮБОВ
2022-07-30 20:30 - 22:30 | Летен Театър – Варна, Морска градина, Варна, Bulgaria
ОСОБЕНОСТИ НА РУСКАТА ЛЮБОВ
Комедия от Александър Галин
Режисьор: Васил Василев
С участието на: Мария Сапунджиева, Марияна Миланова, Георги Кадурин
Гастрол на ДТ „Ст. Киров“
Обява във вестник: „Млад козирог, изпълнява всякакви женски фантазии…”
Вълшебен миг на съдбата събрала по погрешка на едно място и в едно и също време обаятелната и артистична бизнес дама Сирена /Мария Сапунджиева/ – търсеща развлечения и авантюри, интелигентната й приятелка Виктория /Мариана Миланова/ – самотна и изоставена от съпруга си и „подаръка за жените” – Константин /Георги Кадурин/.
Водка, херес, мадейра … и не само….
Спектакъл наситен с искрящ хумор, смешни недоразумения и остроумен диалог.

Оперен концерт на Александрина Пендачанска
2022-07-29 21:00 - 23:00 | Летен Театър – Варна, Морска градина, Варна, Bulgaria
„Оперен концерт на Александрина Пендачанска“
Диригент – Найден Тодоров
С участието на Ралица Богданова – сопран
В програмата популярни увертюри и арии от В. А. Моцарт, Дж. Росини, Дж. Верди, П. Маскани, Р. Леонкавало и Ж. Бизе
С участието на oркестър на Държавна опера Варна
Оперната дива, покорила със своите над 70 главни сопранови роли най-изисканите оперни театри по света, пяла под палката на диригенти като Рикардо Шайи, Йезус Лопос-Кобос, Адам Фишер, Бруно Бартолети, Рене Якобс; с режисьори като Сър Джонатан Милър, Лука Ронкони, Ханс Нойнфелс, Кристоф Лой, Дамиано Микелето, отново е във Варна. За да ни издигне отново до висотите на оперното изкуство. Незабравим остава нейният биографичен концерт „Това съм аз“ (2018), както и дебютът й в ролята на Лейди Макбет в „Макбет“ от Дж. Верди (2020), който прави чест на Варна.
Сега, под диригентството на Маестро Найден Тодоров, тя е избрала да пее в дует с друг сопран – младата и много талантлива Ралица Богданова. Двете ще представят разнообразен репертоар от „Кармен“ на Бизе, през Моцарт и Росини, Маскани и Леонкавало до апотеозния финал с Лейди Макбет от „Макбет“ на Верди.
БИЛЕТИ: 20, 25, 30, 35, 40, 45, 50 и 60лв.
БИЛЕТНИ КАСИ:
ТМПЦ – ВАРНА, пл. „Независимост” 1:
ПОНЕДЕЛНИК – ПЕТЪК: 09:30ч.-13:30ч. и 14:30ч.-20:00ч. СЪБОТА: 10:00ч. – 13:30ч. и 14:30ч. – 19:00ч. и НЕДЕЛЯ: 11:00 ч.- 16:00 ч.
Тел. 052 665 022; ЗАЯВКИ: тел. 052 665 020
Летен театър Варна: 10:00ч.-13:00ч. 14:00ч.-18:30ч. (всеки ден в летен сезон). В дни със спектакъл до 21:30ч. Тел.: 052/612-803
Фестивален и конгресен център: всеки ден от 10:30ч. до 20:00ч. /почивка 15:30ч.-16:00ч./, тел. 052/608-446.
Можете да закупите своите билети и през онлайн мрежите на
EVENTIM: https://www.eventim.bg/bg/ и
ФКЦ: https://fccvarna.bg/
www.operavarna.com

40 години на сцена Веселин Маринов
2022-07-28 21:00 - 23:00 | Летен Театър – Варна, Морска градина, Варна, Bulgaria
40 години на сцена Веселин Маринов – 28.07 – 21ч.

Ние сме Ку-Ку бенд
2022-07-28 20:00 - 22:30 | Дворец на културата и спорта – Варна, Дворец на културата и спорта - Варна, Варна, Bulgaria
Във „Вечерното шоу на Слави Трифонов” в четвъртък вечерта беше обявено началото на голямо турне на „Ку-Ку Бенд”.
28 юли Варна, Дворец на културата и спорта
Евгени Димитров уточни в предаването, че в концертите няма да участва Слави Трифонов, а те ще се проведат не на стадиони, а в спортните зали на градовете.
„През следващата година имаме 30-годишен юбилей и ще оставим концертите на стадиони за тогава“, обяви Маестрото.

"Цар Лъв"/ "Lion King"
2022-07-27 21:00 - 23:00 | Летен Театър – Варна, Морска градина, Варна, Bulgaria
„Цар лъв“

Концерт в костюми – музика Елтън Джон и Ханс Цимер
Текст Тим Райс
Оркестрация Данко Йорданов
Режисьор – Петко Бонев
Диригент – Страцимир Павлов
Сценичен дизайн и костюми – Ася Стоименова
Сценично движение и пластики – Анна Пампулова
Асистент – Станислава Томова
3D mapping – Лора Руневска – elektrick me
Сценични бойни пластики – Николай Градинаров – Дериволков
Превод – Лилия Бонева
Асистент режисьор – Даниел Йовков

В ролите:
СИМБА (дете) – Васил Желев
НАЛА (дете) – Ивайла Иванова
МУФАСА – Тихомир Трифонов
СИМБА – Велин Михайлов
НАЛА – Лилия Илиева
СКАР – Нейчо Петров – Реджи
РАФИКИ – Христина Джурова
ТИМОН – Ненчо Костов
ПУМБА – Лев Караван
ЗАЗУ – Калоян Лулчев
ШЕНЗИ – Радинела Тотева
БАНЗАЙ – Мойра Янкова
ЕД – Георги Георгиев
САРАБИ – Калина Жекова
САРАФИНА – Антонела Петрова
МИШКАТА – Белла Петрова
Ансамбъл: Виктор Ибришимов, Борислав Веженов, Яница Халачева, Димитър Ялнъзов, Димитрина Германова, Марилла Гьонги, Мария Палматите, Надежда Радкова, Надя Станоева, Максим Ялнъзов, Бриана Петрова, Розалия Желязкова, Моника Иванова, Йоан Попов, Даниел Добрев

Оркестър и балет на Държавна опера варна

„Цар Лъв“ (The Lion King) е първият анимационен филм на Дисни, създаден не по съществуваща творба, а по оригинална история (1994), вдъхновена от библейските разкази за Йосиф и Моисей, както и от „Хамлет“ на Шекспир. Песните на Елтън Джон и текстописеца Тим Райс, с оригинална музика на Ханс Цимер: „I Just Can’t Wait to Be King“, „Circle of life“, „Hakuna Matata“, „Can You Feel the Love Tonight“ и други покоряват сърцата на зрителите и спечелват две награди „Оскар“и един „Златен глобус“ на филма. Следва мюзикълът „Цар Лъв“ (1999), който не само триумфира на световната цена, а за малко повече от 20 години носи шесткратно повече миларди от анимационния филм.
Сюжетът разказва за Симба (лъв, от суахили) – младия лъв, който трябва да наследи баща си, Муфаса, като цар на Лъвските земи. Но убийството на Муфаса от чичо му Скар обърква предначертания ход на събитията и въвлича Симба в много премеждия, докато след години борба доброто побеждава, Симба защитава полагаемото му се място и животът се завръща в обичайното си русло. Една красива и добре разказана приказка за доброто и злото, които живеят във всекиго, а кое от тях ще надделее, зависи от самите нас.
Мюзикълът „Цар Лъв“ оживява за пръв път на професионална сцена в България в мащабната продукция на Държавна опера Варна, с оркестрация на Данко Йорданов и именити творци в постановъчния екип: режисьор Петко Бонев, диригент Страцимир Павлов, сценичен дизайн и костюми Ася Стоименова, сценично движение и пластика Анна Пампулова, 3D mapping Лора Руневска. „Ние трябва много искрено и достъпно да пресъздадем тази изключителна музикално-сценична драматургия, добре позната на младата и зрялата публика. Правим това честно, професионално, с всички необходими техники за една пленителна актьорска, вокална, танцова, звукова и визуална красота“, обещава режисьорът Петко Бонев, създал във Варна прекрасните мюзикъли „Граф Монте Кристо“, „Зоро“ и „Парижката Света Богородица“. А сред артистите от различни поколения, избрани след труден кастинг в два тура, се открояват изпълнителите на малкия Симба – Васил Желев и Максим Ялнъзов, който играе и в мюзикъла „Любовта никога не умира“, както и в ролята на порасналия Симба любимците ни от редица други мюзикъли на варненска сцена Борислав Веженов и Велин Михайлов.
БИЛЕТИ: 20, 25, 30, 35, 40, 45, 50 и 60лв.
БИЛЕТНИ КАСИ:
ТМПЦ – ВАРНА, пл. „Независимост” 1:
ПОНЕДЕЛНИК – ПЕТЪК: 09:30ч.-13:30ч. и 14:30ч.-20:00ч. СЪБОТА: 10:00ч. – 13:30ч. и 14:30ч. – 19:00ч. и НЕДЕЛЯ: 11:00 ч.- 16:00 ч.
Тел. 052 665 022; ЗАЯВКИ: тел. 052 665 020
Летен театър Варна: 10:00ч.-13:00ч. 14:00ч.-18:30ч. (всеки ден в летен сезон). В дни със спектакъл до 21:30ч. Тел.: 052/612-803
Фестивален и конгресен център: всеки ден от 10:30ч. до 20:00ч. /почивка 15:30ч.-16:00ч./, тел. 052/608-446.
Можете да закупите своите билети и през онлайн мрежите на
EVENTIM: https://www.eventim.bg/bg/ и
ФКЦ: https://fccvarna.bg/
www.operavarna.com

Дама Пика - Опера
2022-07-26 21:00 - 23:00 | Летен Театър – Варна, Морска градина, Варна, Bulgaria
ПРЕМИЕРА „Дама Пика“
Опера в три действия от П. И. Чайковски

Диригент – постановчик Павел Балев
Режисьор Вера Немирова
Сценограф и костюмограф Юлиян Табаков
Хореограф Анна Пампулова
Диригент на хора Цветан Крумов

В ролите:
ГЕРМАН – Валерий Георгиев
ЛИЗА – Ирина Жекова
ГРАФИНЯТА – Бойка Василева
КНЯЗ ЕЛЕЦКИ – Иво Йорданов
ГРАФ ТОМСКИ/ ЗЛАТОГОР – Пламен Димитров
ЧЕКАЛИНСКИ – Христо Ганевски
СУРИН – Гео Чобанов
ЧАПЛИЦКИ – Велин Михайлов
НАРУМОВ – Людмил Петров
УПРАВИТЕЛ – Владислав Владимиров
ПОЛИНА/ МИЛОВЗОР – Даниела Дякова
ГУВЕРНАНТКА – Вяра Железова
МАША – Галина Великова
ПРИЛЕПА – Мария Павлова

Най-търсената българска режисьорка в чужбина, която от сезон 2021/22 е Постоянен гост режисьор на Държавна опера Варна, подготви нов прочит на операта във Варна. Диригент постановчик е Маестро Павел Балев, който от 2022 г. е Главен диригент на Опера Лимож – Франция, Гост диригент на Виенската Щатсопера и Опера Цюрих, а от сезон 2021/2022 е Постоянен гост диригент и на Държавна опера Варна. Сценограф и костюмограф е Юлиян Табаков, хореографията е дело на Анна Пампулова.
В своя анализ на творбата Вера Немирова изтъква, че ако през 2007 г. е търсела един по-реалистичен прочит на „Дама Пика“, сега нейните търсения във варненската постановка определено са в сферата на психологическата драма.
За разлика от новелата на Пушкин, в която героят Герман е показан като безчувствен и пресметлив, П.И. Чайковски го дарява с богата, опасна за него самия и обществото свръхчувствителност.
Една разделена на две личност, разкъсана между две страсти: невъзможната любов към Лиза и страстта към хазартната игра.
До момента, в който увлечението към играта го обзема изцяло, той носи съпричастието на зрителя. Все повече обаче страстта към играта и печалбата надделяват в него и той забравя своята първоначална цел: да се пребори за любовта си.
За разлика от него, Лиза преследва своята докрай, зарекла се да свърже живота си с Герман, даже и той да е престъпник. С цената на това да погуби себе си тя тръгва с цялото си същество към него. Тук се разделят техните пътища, а меридианът, който едновременно ги свързва и дели, е съдбата на старата Графиня.
Бившата „Московска Венера“, известна светска дама и страстна картоиграчка, среща своя смъртен ангел в Герман, а той се оглежда в нея като в холограма. Както им предсказва баладата на Томски, че Графинята ще получи смъртен удар от онзи, който страстно любящ ще дойде да й изтръгне тайната на печелившите три карти, те са свързани съдбовно.
Любовният триъгълник на Ерос и смърт оплита Герман, Графинята и Лиза и води до фатален край на тримата.
Самият Чайковски е част от всеки един свой образ. Силуети от неговия комплексен и много изстрадал характер се намират във всеки един от героите му. На първо място, „Дама Пика“ поради това е една силна психологическа драма, а на второ и не последно, разтърсваща социална трагедия, в която в светът на богатите няма място и право на любов един беден и обикновен човек като Герман.

"КОПЕЛИЯ"
2022-07-23 21:00 - 23:00 | Летен Театър – Варна, Морска градина, Варна, Bulgaria
Почитателите на най-трудното изкуство – балета, ще се срещнат и с „Копелия“ (23.07) от Лео Делиб, хореография Сергей Бобров, художник Лора Маринова. Любопитен факт е, че с „Копелия”, постановка на Анастас Петров (1928,) започва летоброенето на българското балетно изкуство. А в XIII издание на Опера в Летния театър в главните роли ще посрещнем солистите на Варненския балет Марко ди Салво и Клер Мари Гилард Лестан.

Тютюн
2022-07-22 21:00 - 23:00 | Летен Театър – Варна, Морска градина, Варна, Bulgaria
Театрално-музикален продуцентски център Варна
ДРАМАТИЧЕН ТЕАТЪР „СТОЯН БЪЧВАРОВ“
101-ви творчески сезон (2021-2022)
„ТЮТЮН“
По романа на Димитър Димов
Драматургичен вариант Юрий Дачев
Режисьор Бина Харалампиева
Сценография и костюми Свила Величкова и Ванина Цандева
Композитор Асен Аврамов
Фотограф Росен Донев
Плакат Славяна Иванова
Фотография за плаката Тони Перец
В ролите:
ИРИНА – Диана Димитрова
БОРИС МОРЕВ – Калин Врачански
СТЕФАН КОСТОВ – Пламен Димитров
ПЕТЪР СПИРИДОНОВ (ТАТКО ПИЕР) – Свилен Стоянов
МАРИЯ – Христина Джурова
ФОН ГАЙЕР – Стоян Радев
Г-ца ДИТРИХ – Веселина Михалкова
ЛИХТЕНФЕЛД – Валентин Митев
ПРАЙБИШ – Николай Кенаров
ЗАРА – Александра Майдавска
БИМБИ – Николай Божков
ПАВЕЛ МОРЕВ – Ивайло Иванов
КРИСТЕЛО – Юлияна Чернева
Първа театрална постановка на романа „Тютюн“ от Димитър Димов – любим на поколения българи!
За драматизацията Юрий Дачев използва оригиналната, нецензурирана версия на романа, издадена точно преди 70 години.
„Тютюн“ е спектакъл като нож, опрян в гърлото. Светът е разяден от войната. Хората се борят за власт, пари, доминация над другия. Разтърсващ и чувствен спектакъл за една невъзможна любов. „Тютюн“ е провокация за театъра, за актьорите, за зрителя, и за режисьора Бина Харалампиева. Спектакъл, в който зрителят ще преоткрие много актуални теми, които свързват минало и настояще.

Любо Киров - новият албум
2022-07-21 20:30 - 22:00 | Летен Театър – Варна, Морска градина, Варна, Bulgaria
Любо Киров – новият албум Целуни ме

Летен театър, Варна – 21.07.2022

Кармен - Опера
2022-07-20 21:00 - 23:30 | Летен Театър – Варна, Морска градина, Варна, Bulgaria
„Кармен“
Опера от Жорж Бизе
Диригент – Григор Паликаров
Постановка – Кузман Попов
Режисьор – Сребрина Соколова
В ролите:
КАРМЕН – Виолета Радомирска
ДОН ХОЗЕ – Ивайло Михайлов
ЕСКАМИЛИО – Свилен Николов
МИКАЕЛА – Ирина Жекова
ЦУНИГА – Евгений Станимиров
МОРАЛЕС – Иво Йорданов

Оркестър, хор и балет на Държавна опера Варна
С участието на ВДЮО, диригент – Ганчо Ганчев
Операта „Кармен“ на великия френски композитор Жорж Бизе е едновременно полет на неговия гений и житейско фиаско. Герои на действието са бандити, контрабандисти, войници. На премиерата през 1875 година в Опера Комик възмутени зрители негодуват срещу образа на главната героиня като „безсрамна съблазнителка”. Бизе не понася провала и починал три месеца по-късно. След седем години операта се завръща в Париж с огромен успех и оттогава шества триумфално по целия свят.
В ролята на Кармен ще чуем Виолета Радомирска, която е специализантка на Александрина Милчева, от 1999 г. работи предимно в Швейцария, от 2014 е артист на свободна практика, а през сезон 2018-2019 г. дебютира и на Миланската скала. Прекрасният тенор, режисьор и вокален педагог Ивайло Михайлов, ученик на Валери Попова и Калуди Калудов, ще се превъплъти в една от коронните си роли – на Дон Хозе.
Изпълнява се на френски, със субтитри на български и английски език

EXCLUSIVE ACTORS NIGHT
2022-07-18 20:30 - 23:00 | Летен Театър – Варна, Морска градина, Варна, Bulgaria
Това е истинската звездна актьорска вечер във Варна!
Участие ще вземат едни от най-актуалните и обичани български артисти – Аня Пенчева, Иво Аръков, Руслан Мъйнов, Мария Сапунджиева, Мариус Куркински, Ненчо Илчев, Албена Михова, Кирил Ефремов, Евгени Будинов и още специални гост-звезди – изненада!
Не пропускайте да си подарите една прекрасна лятна емоция под звездите в Летен театър – Варна!
Ще бъде една незабравима вечер с прекрасни артисти и изпълнители, ще има много смях и забава и още гост изпълнители в изненада!

ЛИЛИ ИВАНОВА - ТУРНЕ 2022
2022-07-16 21:00 - 23:00 | Летен Театър – Варна, Морска градина, Варна, Bulgaria
ЛИЛИ ИВАНОВА – ТУРНЕ 2022

16 ЮЛИ- 21:00, Летен театър, Варна

ГРАФА - Акустичен концерт "Утре отново"
2022-07-15 21:00 - 23:00 | Летен Театър – Варна, Морска градина, Варна, Bulgaria
ГРАФА – Акустичен концерт „Утре отново“

15 ЮЛИ – 21:00, Летен театър, Варна

Премиера Набуко
2022-07-14 21:00 - 23:00 | Летен Театър – Варна, Морска градина, Варна, Bulgaria
Премиера „НАБУКО“
Опера от Джузепе Верди

Диригент Якопо Сипари ди Пескасероли – Главен диригент на Festival Puccini Torre del Lago и артистичен директор на Международния Midsummer Festival Tagliacozzo
Постановка Кузман Попов
Режисьор Сребрина Соколова
Сценография Нела Стоянова
Костюми Денис Иванов
Сценична пластика Светлана Тоншева
3D Mapping Тодор Тодоров

В ролите:

НАБУКО Карлос Алмагер
АБИГАИЛ Йоана Железчева
ЗАКАРИЯ Юлиан Константинов
ФЕНЕНА Михаела Берова
ИЗМАЕЛ Валерий Георгиев
ВЕЛИКИЯТ ЖРЕЦ Петър Петров
АБДАЛО Христо Ганевски
АННА Галина Великова

Оркестър и хор на Държавна опера Варна
„Набуко“ – история за силата на Вярата, за пагубната деградация на човек
със свръх Его, приравнил се с Бог и дори поставил се над него. Това е история за
грешките, наказанието и изкуплението извън времето, идваща от древността, но
актуална и днес заради демоните в човешката същност, които в мрака на
безверието, намират среда за доминиране. Мракът на безверието води до
разединение, а разединението – до разруха. Изкуплението и Спасението е в
завръщане към Вярата и изконните човешки ценности, към чистота на помисъл и
действие.“
Сребрина Соколова, режисьор
Мексиканският драматичен баритон Карлос Алмагер, който е учил в
Италия и живее в Испания, гастролирал на всички световни оперни сцени и е
носител на множество международни награди, ще представи пред Варненската
публика своят прочит на образа на Набуко. Един от малкото драматични сопрани
в България – Йоана Железчева е в ролята на Абигайл, Закария е Юлиан
Константинов, а в ролите на Фенена и Измаел са прекрасните солисти на Варненска опера Михаела Берова и Валерий Георгиев.

Времетраене – 2 часа и 30 минути с един антракт
Спектакълът се изпълнява на италиански език със субтитри на български и
английски.

РЕДКИ ТЪПАНАРИ
2022-07-12 20:30 - 23:00 | Летен Театър – Варна, Морска градина, Варна, Bulgaria
ДТ „Сава Огнянов“ и Театър „Българан“ представят във Варна
РЕДКИ ТЪПАНАРИ
криминална комедия
По филма на Марио Моничели „Неизвестни извършители”
Режисьор: Теди Москов
Сценограф: Виолета Радкова
Музика: Пламен Мирчев – Мирона

С участието на: Мая Новоселска, Александър Сано, Явор Бахаров, Роберт Янакиев, Ясена Господинова, Дайана Михайлова, Петя Венелинова, Ивайло Спасимиров, Александър Узунов.

Спектакълът, „Редки тъпанари“ е театрална версия на филма на Марио Моничети „Неизвестни извършители“. Съжетът е силно комедиен и разклива трогателните опити от група пишман крадци да оберат една заложна къща. Те са фрапиращо непрофесионални и абсолютно неподходящи за престъплението, с което са се нагърбили. Разбира се самочувствието им е обратно пропорционално на възможностите им.
Бандата им се състои от некадърен спортист, провалил се адвокат, уволнен кино оператор, бездарен сицилиански мафиот и младоженец, захванал се да краде в деня на сватбата си.
Ние съчувстваме на тези бандити, за разлика от днес, когато филмите ни карат зорлем да им се възхищаваме.
Паралелно с кражбата се раждат и две любовни истории. Ражда се и „престъплението на века“.
Разбира се няма да разказвам сюжета, тъй като това е пагубно за всяка криминална история. Филмът на Моничели е от епохата на италианския неореализъм и е номиниран за Оскар през 1958 г. В него участват грандиозните артисти Марчело Мастрояни, Тото и Витторио Гасман. А артистите в спектакъла не са по-лоши от тях.
Със Симон Шварц преработихме сценария, така че да го доближим до съвременна България, а именно – бедна, крадлива и безперспективна за огромен брой хора.
Между Италия през 50-те години на миналия век и България в наши дни има някаква „роднинска“ близост.
Теди Москов

Големанов - премиерен спектакъл на Народен театър "Иван Вазов"
2022-07-11 21:00 - 23:00 | Летен Театър – Варна, Морска градина, Варна, Bulgaria
Големанов – премиерен спектакъл на Народен театър „Иван Вазов“
От Ст. Л. Костов
Постановка и сценична редакция – Стоян Радев
Сценография – Никола Тороманов
Костюми – Елица Георгиева
Музика Теодосий Спасов
Действащи лица и изпълнители:
ГОЛЕМАНОВ – Георги Мамалев
ГОЛЕМАНОВА – Ева Тепавичарова
ВЕНА – Жаклин Даскалова
ЛЮБОМИР – Ненчо Костов
БАБА ГИЦКА – Карла Рахал
ГОРИЛКОВ – Валери Йорданов
ИЛИЕВА – Бойка Велкова – номинация за АСКЕЕР 2022 за поддържаща женска роля
КРИВОДРЕНСКИ – Павлин Петрунов
ВЛАДИМИРОВ – Стефан Къшев ЧАВДАРОВ – Стоян Пепеланов
ДРАГИЕВА – Албена Ставрева
СИВКОВA – Ева Данаилова
Д-Р ЖИВКОВ – Стелиан Радев
Драматург на постановката – Светлана Панчева
Втори асистент-режисьор – Меглена Димитрова
Художник на плаката и програмата – Янина Петрова
Фотограф – Гергана Дамянова
Билети от 15,00, 20,00 и 25,00 лв. на касата на театъра
ТМПЦ Варна (пл. „Независимост“ 1), тел. 052 66 50 22
и на касата на Летен театър Варна.
Резервации на +359 52 66 96 51; 0885 434692.
Работно време: Пон-пет: 09:30-13:30 и 14:30-20:00; Събота: 10:00-13:30 и 14:30-19:00; Неделя: 11:00-16:00
Летен театър: 10:00-13:00 и 14:00-18:30ч.

Концерт на Веско Ешкенази
2022-07-10 20:00 - 22:30 | Летен Театър – Варна, Морска градина, Варна, Bulgaria
„Концерт на Веско ешкенази и Вероника Тодорова“ – 10.07 – 20:00ч.

Хилда Казасян и Плевенска филхармония
2022-07-08 21:00 - 23:00 | Летен Театър – Варна, Морска градина, Варна, Bulgaria
Хилда Казасян и Плевенска филхармония – СВЕТОВНОТО КИНО В МУЗИКА
8 ЮЛИ – 21:00, Летен театър, Варна

Фестивал „BEST OF INDIA“
2022-07-08 10:30 - 2022-07-17 19:30 | Дворец на културата и спорта – Варна, Дворец на културата и спорта - Варна, Варна, Bulgaria
От 8-и до 17-и юли любителите на индийската култура у нас ще са истински щастливи. Причината – открива се фестивала „BEST OF INDIA“.

Това е най-голямото търговско изложение на традиционни индийски продукти.
Събитието е част от поредица от дейности, организирани от индийското министерство на културата, с които от Ню Делхи отбелязват 75-атата годишнина от своята независимост след близо 200 години британско владичество.
През 10-те дни на изложението повече от 60 компании от Индия ще представят висококачествени продукти и услуги, включително ориз, чай, подправки, подаръци, аксесоари, продукти на традиционните им занаяти, обзавеждане за дома, текстил и облекла, бижута и козметика
За доброто настроение на посетителите ще има развлекателна програма, включваща индийски танци, йога демонстрации, рисуване с къна, прожекция на индийски филми, излъчване на традиционна индийска музика.
Любителите на индийската кухня ще могат да се насладят на традиционни деликатеси.
Не пропускайте тези 10 дни, в които да си създадете приятни спомени, защото, както гласи една древна индийска мъдрост:
„Животът не е постоянна серия от приятни избори, а най-често неизбежни проблеми, които изискват сила, решителност и упорита работа”, още повече, че и „Когато слонът е загазил и жабата ще го ритне“.

Премиера Ромео и Жулиета - Опера
2022-07-07 21:00 - 23:00 | Летен Театър – Варна, Морска градина, Варна, Bulgaria
ПРЕМИЕРА „Ромео и Жулиета“
опера от Шарл Гуно

Диригент-постановчик – Светослав Борисов
Режисьор – Урсула Хорнер

В ролите:
ЖУЛИЕТА – Илина Михайлова
РОМЕО – Артур Еспириту
ЛОРЕНЦО – Деян Вачков
МЕРКУЦИО – Иво Йорданов, Свилен Николов
СТЕФАНО – Мария Павлова
ГРАФ КАПУЛЕТИ – Венцеслав Анастасов, Пламен Димитров
ТИБАЛТ – Борис Луков
ГЕРТРУДА – Михаела Берова, Силвия Ангелова
ХЕРЦОГЪТ НА ВЕРОНА – Гео Чобанов
ГРАФ ПАРИС – Велин Михайлов
ГРЕГОРИО – Петър Петров
БЕНВОЛИО – Христо Ганевски, Лев Караван
ЖАН – Лъчезар Александров

С участието на гост-солисти, солисти, оркестър и хор на Държавна опера Варна
Шекспировата „Ромео и Жулиета“ често се свежда до любовна история. Но това е и
разказ за две семейства, които дори след смъртта на децата си, не осъзнават
безумието на враждата помежду си.
Когато след любовната нощ („Беше славеят, не чучулигата!“) светлината
нежно влезе в прозореца, нейните лъчи не могат да се разделят. Те са едно цяло,
което стопля и озарява всичко около нас. Ние живеем заедно на една земя, в една вселена и осъзнаването на този факт всъщност е целта на нашето съществуване.”
Урсула Хорнер, режисьор
В ролята на Жулиета ще имаме удоволствието да чуем любимката на варненската публика и световно известно сопрано Илина Михайлова, а в образът на Ромео ще се превъплъти филипино-американският тенор Артур Еспириту, който вече има респектираща международна кариера в Европа, Азия и Северна Америка.

ПОМОЩ, ЖЕНА МИ Е ЛУДА
2022-07-05 20:30 - 22:30 | Летен Театър – Варна, Морска градина, Варна, Bulgaria
„ПОМОЩ, ЖЕНА МИ Е ЛУДА“ – комедия от Жан Барбие
Режисьор: Орлин Дяков
С участието на: Христо Гърбов, Петя Венелинова, Тихомир Благоев, Ясена Господинова, Йовко Кънев, Ивайло Спасимиров, Кристиана Ценкова
„Помощ, жена ми е луда“ е една от популярните комедии на съвременния френски драматург Жан Барбие. Представена е за първи път в парижкия театър „Театр дьо Нувоте”, където много сезони се е играла в препълнени зали. Семейните и служебни отношенияна на шеф на корпорация създават безкрайни комични положения, описани от автора в стила на изисканата френска комедия.

„Помощ, жена ми е луда“ – този вик на главния герой Жюлиен Валадие, шеф на важна корпорация, може да прозвучи и така „Помощ, объркаха живота ми!“. И как няма да го объркат, когато е обкръжен от твърде свадлива жена, от изкусителни секретарки, от способен, но твърде „нежен“ счетоводител и ред други атрактивни екземпляри, които забъркват водопад от адски смешни и забавни ситуации в ежедневието на фирмата. И горкият Жюлиен трябва да ги оправя.

Как действат герои, които не са намерили истинското си място в живота, как действат персонажи, които искат да прецакат другия, да му отнемат завоюваното? Народът го е казал: “Като стават за смях!”. В края на краищата те подреждат пъзела на житейските си стремления. Но преди това трябва да бъдат смешни, агресивни, зверски амбициозни. И тъкмо такива ни ги представя френският драматург Жан Барбие. И нас, зрителите, не ни остава нищо друго освен силно да се надсмеем над забавните ситуации, в които изпадат. А дали и ние не изпадаме в подобни? Тогава какъв вик надаваме? Може би: “Животът е луднал!”

“Аз пиша пиеси за разтуха на зрителя, предназначени да разсмиват хората, с респект към добрата традиция, без вулгарност и грубост. Мисля, че много по-трудно се пише комедия, отколкото драма”, споделя Жан Барбие.
